2015. gada 28. aprīlī Rīkojums Nr. 224

Rīgā (prot. Nr. 22  13. §)

**Par valsts nekustamā īpašuma Ģimnāzijas ielā 12, Daugavpilī, nodošanu Finanšu ministrijas valdījumā**

1. Latvijas Bankai nodot Finanšu ministrijas valdījumā valsts nekustamo īpašumu (nekustamā īpašuma kadastra Nr. 0500 001 6802) – zemes vienību (zemes vienības kadastra apzīmējums 0500 001 6802) 0,2730 ha platībā un trīs būves (būvju kadastra apzīmējumi 0500 001 6802 001, 0500 001 6802 003 un 0500 001 6802 004) – Ģimnāzijas ielā 12, Daugavpilī, kopā ar tam funkcionāli piederīgajām Latvijas Bankas valdījumā esošajām inženierbūvēm.

2. Finanšu ministrijai pārņemt no Latvijas Bankas šā rīkojuma 1. punktā minēto valsts nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

3. Finanšu ministrijai aicināt Latvijas Banku, nododot šā rīkojuma 1. punktā minēto valsts nekustamu īpašumu Finanšu ministrijas valdījumā, veikt nepieciešamās darbības, lai nodrošinātu, ka nekustamā īpašuma sastāvā esošās būves ir atbrīvotas no kustamās mantas un zemes vienība, kā arī tai piegulošā teritorija (kuras uzturēšanas pienākums ir šā rīkojuma 1. punktā minētā nekustamā īpašuma īpašniekam) ir sakārtota atbilstoši pašvaldības saistošo noteikumu prasībām par namu un to teritoriju un būvju uzturēšanu.

Ministru prezidenta vietā –

satiksmes ministrs Anrijs Matīss

Finanšu ministra vietā –

iekšlietu ministrs Rihards Kozlovskis